Burjassot obri el teló contra la transfòbia
2025-07-24

Dijous que ve 7 de juny a les 19 hores, les portes del Centre Cultural Tívoli s’obriran per a acollir una representació teatral que vol acabar amb l’actituds negatives cap a les persones transgènere o transexuals. Una obra contra la transfòbia que posarà de manifest el rebuig de Burjassot a aquestes actituds negatives de la societat.

De la mà de la regidoria de Polítiques d’Igualtat, dirigida per Lluna Àrias, i a través d’Espai Dona, el servei d’atenció integral a la dona de l’Ajuntament de Burjassot, s’estrenarà l’obra “Koan”, protagonitzada per l’alumnat dels IES Federica Montseny i Joan XXIII, al costat d’actors i actrius de l’Associació Teatral Paraules i Dons.

Aquesta obra de teatre social, amb guió i direcció de Manel F. Roca, i música original del genial Manuel Morcillo, tots dos veïns de Burjassot, vol aportar, en paraules del seu autor, “més visibilitat a la societat actual però que sempre va existir, existeix i existirà, una societat diversa però que sucumbeix a uns estatus imposats radicalment on margina, humilia i criminalitza a una part de la seua pròpia societat, una societat que va deixar de ser humana fa segles provocant guerres destruint-se entre si. Koan ens diu que hui només ens queda ser persones però abans de res amb dignitat, que el futur està en l’educació tant cívica com social i per a això es necessita la complicitat entre les famílies, professorat i la societat. Koan ens recorda el respecte a la diversitat sexual, contra tot tipus d’homofòbies i racisme per un món més lliure i tolerant”.